ونزوئلا دؤولت باشچی‌سی نیکولاس مادورو بمت-نین اؤلکه‌سینه وعد وئردیگی اینسانی یاردیمی گؤندرمه‌دیگینی بیلدیردی.
ونزوئلا مطبوعاتینداکی خبرلره گؤره مادورو، حکومتین گؤز خسته‌لیک‌لری و بو ساحه‌دکی تحصیلله باغلی تطبیق ائدجگی عملیات پلانیندا بمت-یه و اؤلکه‌سینه تحریم تطبیق ائدن امریکانی تنقید ائتدی.
بمت-نین وئردیگی وعدلری یئرینه یئتیرمه‌دیگینی بیلدیرن مادورو اؤلکه‌سینه بمت طرفیندن هر هانسی اینسانی یاردیم گؤندریلمه‌دیگینی قئید ائتدی.
مادورو موختلیف یاردیم‌لار و امکداش‌لیق ائتدیک‌لری اولوسلار آراسی ساغلیق تشکیلاتی، پان امریکان ساغلیق بیرلیگی و بمت-نین اوشاق‌لارا یاردیم فوندونا (یونیسف) ایسه تشککور ائتدی.
امریکانین ونزوئلا-یا تطبیق ائتدیگی تحریم لره ده توخونان مادورو اؤلکه‌نین قانون‌سوز و تک طرف‌لی تحریم لره معروض قالدیغینی وورغولادی.
مادورو بو تحریم لره باخمایا‌راق ساغلیق ساحه‌سینده سون تکنولوژی محصول‌لارینا سرمایه قویماق‌دان ایمتینا ائتمه‌دیک‌لرینی آچیقلادی.
